CELEX: 32017R1491
Language: et
Date: 2017-08-21 00:00:00
Title: Komisjoni rakendusmäärus (EL) 2017/1491, 21. august 2017, millega pikendatakse toimeaine 2,4-DB heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa (EMPs kohaldatav tekst )

22.8.2017   
            
            
               ET
            
            
               Euroopa Liidu Teataja
            
            
               L 216/15
            
         KOMISJONI RAKENDUSMÄÄRUS (EL) 2017/1491,
   21. august 2017,
   millega pikendatakse toimeaine 2,4-DB heakskiitu vastavalt Euroopa Parlamendi ja nõukogu määrusele (EÜ) nr 1107/2009 taimekaitsevahendite turulelaskmise kohta ning muudetakse komisjoni rakendusmääruse (EL) nr 540/2011 lisa
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. oktoobri 2009. aasta määrust (EÜ) nr 1107/2009 taimekaitsevahendite turulelaskmise ja nõukogu direktiivide 79/117/EMÜ ja 91/414/EMÜ kehtetuks tunnistamise kohta, (1) eriti selle artikli 20 lõiget 1,
   ning arvestades järgmist:
   
               (1)
            
            
               Komisjoni direktiiviga 2003/31/EÜ (2) lisati 2,4-DB toimeainena nõukogu direktiivi 91/414/EMÜ (3) I lisasse.
            
         
               (2)
            
            
               Direktiivi 91/414/EMÜ I lisas esitatud toimeaineid käsitatakse määruse (EÜ) nr 1107/2009 kohaselt heakskiidetuna ja need on loetletud komisjoni rakendusmääruse (EL) nr 540/2011 (4) lisa A osas.
            
         
               (3)
            
            
               Toimeaine 2,4-DB heakskiit, nagu on sätestatud rakendusmääruse (EL) nr 540/2011 lisa A osas, aegub 31. oktoobril 2017.
            
         
               (4)
            
            
               Komisjoni rakendusmääruse (EL) nr 844/2012 (5) artikli 1 kohaselt on kõnealuses artiklis sätestatud ajavahemikus esitatud taotlus pikendada 2,4-DB heakskiitu.
            
         
               (5)
            
            
               Taotleja esitas täiendavad toimikud, mis on nõutud vastavalt rakendusmääruse (EL) nr 844/2012 artiklile 6. Referentliikmesriik leidis, et taotlus on täielik.
            
         
               (6)
            
            
               Referentliikmesriik koostas kaasreferentliikmesriigiga konsulteerides pikendamise hindamise aruande ning esitas selle 3. juunil 2015 Euroopa Toiduohutusametile (edaspidi „amet“) ja komisjonile.
            
         
               (7)
            
            
               Amet edastas pikendamise hindamise aruande taotlejale ja liikmesriikidele märkuste esitamiseks ning edastas laekunud märkused komisjonile. Amet tegi täiendava kokkuvõtliku toimiku ka üldsusele kättesaadavaks.
            
         
               (8)
            
            
               13. mail 2016 esitas amet komisjonile oma järelduse (6) selle kohta, kas võib eeldada, et 2,4-DB vastab määruse (EÜ) nr 1107/2009 artiklis 4 sätestatud heakskiitmise kriteeriumidele. Komisjon esitas esialgse pikendamisaruande 2,4-DB kohta alalisele taime-, looma-, toidu- ja söödakomiteele 18. mail 2017.
            
         
               (9)
            
            
               Taotlejale anti võimalus esitada esialgse pikendamisaruande kohta märkusi.
            
         
               (10)
            
            
               Vähemalt ühe toimeainet 2,4-DB sisaldava taimekaitsevahendi ühe või mitme iseloomuliku kasutusega seoses on leidnud kinnitust, et määruse (EÜ) nr 1107/2009 artiklis 4 sätestatud heakskiitmise kriteeriumid on täidetud. Seepärast on asjakohane pikendada 2,4-DB heakskiitu.
            
         
               (11)
            
            
               2,4-DB heakskiidu pikendamise riskihindamine põhineb piiratud arvul iseloomulikel kasutustel, mis siiski ei piira kasutusi, mida toimeainet 2,4-DB sisaldavate taimekaitsevahendite puhul võidakse lubada. Seepärast on asjakohane kaotada üksnes herbitsiidina kasutamise piirang.
            
         
               (12)
            
            
               Seepärast tuleks rakendusmäärust (EL) nr 540/2011 vastavalt muuta.
            
         
               (13)
            
            
               Komisjoni rakendusmäärusega (EL) 2016/950 (7) pikendati 2,4-DB heakskiidu kehtivusaega 31. oktoobrini 2017, et pikendamismenetluse saaks lõpule viia enne kõnealuse aine heakskiidu aegumist.
            
         
               (14)
            
            
               Käesoleva määrusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA MÄÄRUSE:
   Artikkel 1
   Toimeaine heakskiidu pikendamine
   Toimeaine 2,4-DB heakskiidu kehtivusaega pikendatakse vastavalt I lisale.
   Artikkel 2
   Rakendusmääruse (EL) nr 540/2011 muutmine
   Rakendusmääruse (EL) nr 540/2011 lisa muudetakse vastavalt käesoleva määruse II lisale.
   Artikkel 3
   Jõustumine ja kohaldamise alguskuupäev
   Käesolev määrus jõustub kahekümnendal päeval pärast selle avaldamist Euroopa Liidu Teatajas.
   Seda kohaldatakse alates 1. novembrist 2017.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 21. august 2017
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 309, 24.11.2009, lk 1.
   
      (2)  Komisjoni 11. aprilli 2003. aasta direktiiv 2003/31/EÜ, millega muudetakse nõukogu direktiivi 91/414/EMÜ toimeainete 2,4-DB, beeta-tsüflutriini, tsüflutriini, iprodiooni, linurooni, maleiinhappe hüdrasiidi ja pendimetaliini lisamisega (ELT L 101, 23.4.2003, lk 3).
   
      (3)  Nõukogu 15. juuli 1991. aasta direktiiv 91/414/EMÜ taimekaitsevahendite turuleviimise kohta (EÜT L 230, 19.8.1991, lk 1).
   
      (4)  Komisjoni 25. mai 2011. aasta rakendusmäärus (EL) nr 540/2011, millega rakendatakse Euroopa Parlamendi ja nõukogu määrust (EÜ) nr 1107/2009 seoses heakskiidetud toimeainete loeteluga (ELT L 153, 11.6.2011, lk 1).
   
      (5)  Komisjoni 18. septembri 2012. aasta rakendusmäärus (EL) nr 844/2012, millega kehtestatakse Euroopa Parlamendi ja nõukogu määruses (EÜ) nr 1107/2009 (taimekaitsevahendite turulelaskmise kohta) ette nähtud toimeainete heakskiidu pikendamise menetluse rakendamiseks vajalikud sätted (ELT L 252, 19.9.2012, lk 26).
   
      (6)  EFSA (European Food Safety Authority), 2016. Conclusion on the peer review of the pesticide risk assessment of the active substance propoxycarbazone. EFSA Journal (2016); 14(5): 4500. Kättesaadav internetis: www.efsa.europa.eu.
   
      (7)  Komisjoni 15. juuni 2016. aasta rakendusmäärus (EL) 2016/950, millega muudetakse rakendusmäärust (EL) nr 540/2011 seoses toimeainete 2,4-DB, beeta-tsüflutriini, karfentrasoon-etüüli, Coniothyrium minitans'i tüve CON/M/91–08 (DSM 9660), tsüatsofamiidi, deltametriini, dimeteenamiid-p, etofumesaadi, fenamidooni, flufenatseedi, flurtamooni, foraamsulfurooni, fostiasaadi, imasamoksi, jodosulfurooni, iprodiooni, isoksaflutooli, linurooni, maleiinhappe hüdrasiidi, mesotriooni, oksasulfurooni, pendimetaliini, pikoksüstrobiini, siltiofaami ja trifloksüstrobiini heakskiidu kehtivusaja pikendamisega (ELT L 159, 16.6.2016, lk 3).
   
      I LISA
      
                  Tavanimetus, identifitseerimisnumbrid
               
               
                  IUPACi nimetus
               
               
                  Puhtus (1)
                  
               
               
                  Heakskiitmise kuupäev
               
               
                  Heakskiidu aegumine
               
               
                  Erisätted
               
            
                  2,4-DB
                  CASi nr 94–82-6
                  CIPACi nr 83
               
               
                  4-(2,4-diklorofenoksü)võihape
               
               
                  ≥ 940 g/kg
                  Lisandid:
                  vabad fenoolid (väljendatud 2,4-diklorofenoolina (2,4-DCP)): kuni 15 g/kg;
                  dibenso-p-dioksiinid ja polüklooritud dibensofuraanid (TCDD toksilisusekvivalentides (TEQ)): kuni 0,01 mg/kg.
               
               
                  1. november 2017
               
               
                  31. oktoober 2032
               
               
                  Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 2,4-DB kohta koostatud läbivaatamisaruande järeldusi, eelkõige selle I ja II liidet.
                  Üldhindamisel pööravad liikmesriigid erilist tähelepanu:
                  
                              —
                           
                           
                              käitlejate ja töötajate kaitsele;
                           
                        
                              —
                           
                           
                              tarbijate kaitsele seoses loomset päritolu toodetega;
                           
                        
                              —
                           
                           
                              metsimetajate kaitsele;
                           
                        
                              —
                           
                           
                              sihtrühma mittekuuluvate mullaorganismide kaitsele;
                           
                        
                              —
                           
                           
                              veeorganismide kaitsele;
                           
                        
                              —
                           
                           
                              sihtrühma mittekuuluvate maismaataimede kaitsele.
                           
                        Vajaduse korral hõlmavad kasutustingimused riskivähendusmeetmeid.
               
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.
   
   
      II LISA
      Rakendusmääruse (EL) nr 540/2011 lisa muudetakse järgmiselt.
      
                  1)
               
               
                  A osast jäetakse välja kanne 47 2,4-DB kohta;
               
            
                  2)
               
               
                  B osasse lisatakse järgmine kanne:
                  
                              Number
                           
                           
                              Tavanimetus, identifitseerimisnumbrid
                           
                           
                              IUPACi nimetus
                           
                           
                              Puhtus (1)
                              
                           
                           
                              Heakskiitmise kuupäev
                           
                           
                              Heakskiidu aegumine
                           
                           
                              Erisätted
                           
                        
                              „116
                           
                           
                              2,4-DB
                              CASi nr 94–82-6
                              CIPACi nr 83
                           
                           
                              4-(2,4-diklorofenoksü)võihape
                           
                           
                              ≥ 940 g/kg
                              Lisandid:
                              vabad fenoolid (väljendatud 2,4-diklorofenoolina (2,4-DCP)): kuni 15 g/kg;
                              dibenso-p-dioksiinid ja polüklooritud dibensofuraanid (TCDD toksilisusekvivalentides (TEQ)): kuni 0,01 mg/kg.
                           
                           
                              1. november 2017
                           
                           
                              31. oktoober 2032
                           
                           
                              Määruse (EÜ) nr 1107/2009 artikli 29 lõikes 6 osutatud ühtsete põhimõtete rakendamisel võetakse arvesse 2,4-DB kohta koostatud läbivaatamisaruande järeldusi, eelkõige selle I ja II liidet.
                              Üldhindamisel pööravad liikmesriigid erilist tähelepanu:
                              
                                          —
                                       
                                       
                                          käitlejate ja töötajate kaitsele;
                                       
                                    
                                          —
                                       
                                       
                                          tarbijate kaitsele seoses loomset päritolu toodetega;
                                       
                                    
                                          —
                                       
                                       
                                          metsimetajate kaitsele;
                                       
                                    
                                          —
                                       
                                       
                                          sihtrühma mittekuuluvate mullaorganismide kaitsele;
                                       
                                    
                                          —
                                       
                                       
                                          veeorganismide kaitsele;
                                       
                                    
                                          —
                                       
                                       
                                          sihtrühma mittekuuluvate maismaataimede kaitsele.
                                       
                                    Vajaduse korral hõlmavad kasutustingimused riskivähendusmeetmeid.“
                           
                        
            
         (1)  Täiendavad andmed toimeaine identifitseerimiseks ja määratlemiseks on esitatud läbivaatamisaruandes.